Lisa

KINNITATUD

SA Eesti Teadusagentuuri juhatuse ……

käskkirjaga nr 1.1-4/25/…..

Majandus- ja infotehnoloogiaministri 26.06.2024 määruse nr 20 „Teadus- ja arendustegevuse toetuse andmise ja kasutamise tingimused ja kord“ alusel loodava

**teadus- ja arendustegevuse toetuse komisjoni töökord**

1. Teadus- ja arendustegevuse toetuse komisjoni (edaspidi: *komisjon*) moodustab ja kutsub kokku SA Eesti Teadusagentuur (edaspidi: *ETAG*), kooskõlastades selle Majandus- ja Kommunikatsiooniministeeriumiga (edaspidi: *ministeerium*).
2. Komisjoni liikmeteks on kuni kaheksa ministeeriumi esindajat, ETAGi esindaja (hääleõiguseta) ja kolm valdkondlikku eksperti.
3. ETAG tagab komisjoni tehnilise teenindamise, s.h valmistab ette hindamiseks vajalikud materjalid, sõlmib komisjoni liikmetega lepingud ja konfidentsiaalsuse deklaratsioonid, kontrollib huvide konflikti puudumist ja protokollib koosolekud.
4. ETAG teeb komisjoni ekspertide retsensioonidest kokkuvõtte (koondretsensiooni).
5. Komisjoni tööd juhib komisjoni esimees, kes valitakse esimesel koosolekul.
6. Komisjoni koosolekule võib kaasata hääleõiguseta teadlasi, spetsialiste või ametnikke vastavalt vajadusele.
7. Komisjoni töövorm on koosolek. Koosolek toimub vastavalt vajadusele.
8. Füüsilise või videosilla vahendusel toimuva koosoleku kutsub kokku ETAG komisjoni esimehe volitusel, tehes kirjalikku taasesitamist võimaldavas vormis teatavaks koosoleku aja, koha ja esialgse päevakorra ning otsustamiseks vajalikud dokumendid. Komisjoni liikmetele koosolekust etteteatamise minimaalne aeg on viis tööpäeva.
9. puhuETAG komisjoni esimehe volitusel Komisjoni liikmed teatavad kirjalikult otsuse eelnõuga nõustumisest või mittenõustumisest viie tööpäeva jooksul alates dokumentide esitamise kuupäevast.
10. Komisjon on otsustuspädev, kui koosolekul osaleb või e-koosolekul hääletab vähemalt 60% komisjoni liikmetest. toimub füüsiliselt või videosilla vahendusel ja sellel
11. Otsused võetakse vastu konsensuslikult. Juhul, kui konsensust ei saavutata, tehakse otsused lihthäälte enamusega ning häälte võrdse jagunemise puhul heidetakse liisku.
12. Komisjoni koosoleku protokoll, sh e-koosoleku protokoll, esitatakse komisjoni liikmetele hiljemalt seitsme tööpäeva jooksul pärast koosoleku toimumist. Komisjoni liikmetel on õigus teha protokolli parandusi ja täiendusi, mille tähtaja otsustab komisjoni esimees. Koosoleku protokolli allkirjastavad komisjoni juht ja protokollija.
13. Komisjoni ülesanded on:
    1. nõustada strateegiliste uurimissuundade ja nende alla kuuluvate uurimisküsimuste püstitamist ning tegevuste ajakava ja eelarve koostamist;
    2. hinnata projekti elluviimise tulemuslikkust ning anda toetuse saajale, ETAGile ja ministeeriumile soovitusi edasisteks tegevusteks;
    3. hinnata taotlusi;
    4. teha ETAGile ettepanek taotluste rahuldamiseks või rahuldamata jätmiseks, vajadusel lisatingimuste seadmiseks;
    5. hinnata projektide vahe- ja lõpptulemusi;
    6. teha ETAGile ettepanek toetuse maksmise lõpetamiseks.
14. Komisjon hindab projekti vahe- ja lõpptulemusi. Komisjon teeb ETAGile ettepaneku:
15. kinnitada vahe- või lõpptulemused;
16. anda tähtaeg vahe- või lõpptulemuste täiendamiseks või neis esinevate puuduste kõrvaldamiseks või;
17. lükata vahe- või lõpptulemused tagasi.
18. Komisjon teeb ettepaneku lükata vahe- või lõpptulemused tagasi juhul, kui:

1. toetuse saaja ei täiendanud neid ega kõrvaldanud puuduseid määratud tähtpäevaks;

2. vahe- või lõpptulemused ei ole kooskõlas projekti eesmärkidega;

3. olulised etapid või ajakavas ette nähtud vahe- või lõpptulemused on saavutamata;

4. projekti elluviimisel on eksitud hea teadustava vastu.

1. Ministeeriumi ja ETAGi esindajatest komisjoni liikmetele ei maksta komisjoni töös osalemise eest tasu.